: لچہ .روچ ءَ زاہر بکنت
هسابجار
تی جتای ءَ منارا آس ءِ همبلو کتگ ،
آپ بادیں چِلہ آں من دید کشتگاں ماں راهسراں ،
کجا کجا نہ تتکگاں ، گوں زهگ ءُ تپلیں چوری آں ،
اے ٹنٹ ءُ گیڑ زیمی انت ،
چہ منی تراولانی شنزگاں ،
دلے بی بیت تہ رهم بروت ،
دیدگے کہ نم بہ چنت ،
چو ریزاہ سنگ ءُچات بلے ،
کجا ؟
منا پہ کہریں شپ زراں ،
موم روک بنت ماں تپلی دستاں کودکیں ،
پہ گاریں بالوانی پولگ ءَ
منی میان ءَ رُستگیں کہ رستراں ءُ چُکبراں ،
ایمنی چے پیم مات ءِ دامن ءَ بلیت ؟
است کسے ؟
برمشاں دیدگ ءِ بہ چنت ، دلاں کوار بکنت ،
منا توار بہ کنت ،
پہ ایمنی ءِ نوبتان ،
آس ءُ موماں بال بد انت ،
ایر بہ گیجیت بالواں ،
سیاه تہاریں آزمان ءَ دُور بکنت ،
ءُ روچ ءَ زاہر بکنت ،